PMO का अफसर बनकर अहमदाबाद के बिजनेसमैन के साथ ठगी की, यह छठी FIR
Sixth FIR Against Conman Kiran Patel By Ahmedabad Businessman| PMO का अफसर बनकर अहमदाबाद के बिजनेसमैन के साथ ठगी की, यह छठी FIR
महाठग किरण पटेल के खिलाफ शनिवार को एक और FIR दर्ज कराई गई है। अहमदाबाद के एक बिजनेसमैन किशोर चंदाराणा ने किरण पटेल पर आरोप लगाया है कि उसने प्रधानमंत्री कार्यालय का अधिकारी बनकर जम्मू-कश्मीर में एक बड़ा प्रोजेक्ट दिलाने का वादा किया था। इस FIR के साथ किरण पटेल के खिलाफ FIR की कुल संख्या 6 हो गई है।
क्राइम ब्रांच के मुताबिक, पटेल ने खुद को PMO का एडिशनल डायरेक्टर बताया था। उसने किशोर चंदाराणा के वॉट्सऐप पर नकली विजिटिंग कार्ड भेजा और दावा किया कि उसे कश्मीर के विकास की जिम्मेदारी दी गई है। उसने किशोर चंदराना को पुलवामा में होने वाली ऑल-इंडिया स्तर की मेडिकल कॉन्फ्रेंस का कॉन्ट्रैक्ट दिलवाने का वादा किया और इसके एवज में उससे 3.5 लाख रुपए खर्च कराए।
बिजनेसमैन ने पटेल के लिए G-20 के बैनर तले इवेंट का आयोजन किया
​​​​​​​चंदाराणा ने पुलिस को बताया कि उसने पटेल के लिए अहमदाबाद के 5 स्टार होटल में G-20 के बैनर तले एक इवेंट का आयोजन किया, पटेल के लिए अहमदाबाद से श्रीनगर की एयर टिकट बुक की और एक 5 स्टार होटल में उसके रुकने का प्रबंध किया। इस मामले में पटेल को IPC की धारा 406 (आपराधिक विश्वासघात), 420 (धोखाधड़ी) और 170 (पब्लिक सर्वेन्ट होने का ढोंग करना) के तहत मामला दर्ज किया गया है।
पटेल को पहली बार जम्मू-कश्मीर पुलिस ने मार्च में गिरफ्तार किया था। फ्रॉड के एक दूसरे केस में अहमदाबाद क्राइम ब्रांच उसे ट्रांसफर वॉरंट पर 8 अप्रैल को गुजरात लाई थी। उसने अहमदाबाद में एक सीनियर सिटीजन के बंगले पर कब्जा कर लिया था। इसी बंगले से उसकी पत्नी मालिनी पटेल को 28 मार्च को गिरफ्तार किया गया था।
फर्जी PMO अफसर की मदद करने वालों पर होगी कार्रवाई:Z+ सिक्योरिटी के साथ बुलेटप्रूफ गाड़ी पर चलता था किरण पटेल
जम्मू-कश्मीर में फर्जी PMO अफसर की मदद करने वाले लोगों पर कार्रवाई की जाएगी। जेके पुलिस ने रविवार को कहा कि 2 मार्च को गुजरात के ऐसे ठग को गिरफ्तार किया गया, जो खुद को प्राइम मिनिस्टर ऑफिस यानी PMO का एडिशनल डायरेक्टर बताता था। इतना ही नहीं वह Z+ सिक्योरिटी, बुलेटप्रूफ SUV के साथ चलता था और हमेशा फाइव स्टार होटल में रुकता था। पूरी खबर यहां पढ़ें...
दिल्ली-गांधीनगर तक 5 रसूखदारों के लिए काम करता था महाठग, इन्हीं ने दिलाई थी Z+सिक्योरिटी
जेड प्लस सिक्योरिटी में घूमने वाले महाठग किरण पटेल की गिरफ्तारी के बाद चौंकाने वाली जानकारियां सामने आ रही हैं। उससे पूछताछ में पुलिस और इंटेलिजेंस अफसरों को पता चला है कि कश्मीर में अनुच्छेद 370 हटने के बाद किरण वहां खास लोगों के लिए जमीनें और बागान तलाशने में जुटा था। पूरी खबर यहां पढ़ें...